Tento diel letného kurzu angličtiny sa venuje počasiu. Naučíte sa opýtať, či bude búrka alebo horúco. Alebo zistite, čo znamená veta "Feel under the weather".
POČASIE = WEATHER
in all weathers – za každého počasia
Don't worry, I'm coming in all weathers – Nerob si starosti, prídem za každého počasia
keep a weather eye on sb/sth –niekoho/niečo pozorne sledovať
We'll keep a weather eye on you in case you make a mistake. -Budeme ťa pozorne sledovať pre prípad, že urobíš chybu
feel under the weather – cítiť sa pod psa
He feels under the weather as his wife has just left him. – Cíti sa pod psa, pretože ho práve opustila žena.
Podnebie alebo aj klíma (climate) je dlhodobý stav počasia (weather) alebo poveternostných podmienok (weather conditions) na určitom mieste. Aktuálny stav poveternostných podmienok sa dozviete z predpovede počasia (weather forecast).
Základné druhy podnebia
tropical = tropické
subtropical = subtropické
mediterranean = stredomorské
mild, temperate = mierne
continental = vnútrozemské
arctic = arktické podnebie
Poveternostné podmienky sa odlišujú v jednotlivých ročných obdobiach (seasons):
spring = jar
summer = leto
autumn (amer. angličtina fall) = jeseň
winter = zima
Ako sa opýtať na zajtrajšie počasie?
• What will the weather be like tomorrow? Aké bude zajtra počasie?
• What's the weather forecast for tomorrow? Aká je predpoveď počasia na zajtra?
Myslím, že zatiaľ stačí. Čo chvíľa je tu ďalšie pokračovanie angličtiny na leto.
Ak máte otázočky, neváhajte ma kontaktovať cez kontaktný formulár.
Držte sa v pohodovej nálade za každého počasia 🙂